
PIEGĀDĀTĀJU APSPRIEDE
atklātā konkursā ar ID Nr. – JVA 2024/33
“Dārzkopības pakalpojumu sniegšana Jūrmalas valstspilsētā”


KVALIFIKĀCIJAS PRASĪBAS PIEGĀDĀTĀJIEM

15.1. Saimnieciskais un finansiālais stāvoklis 
	
	Pasūtītāja prasības
	Pretendenta iesniedzamie dokumenti

	15.1.1.
	Pretendenta gada vidējais neto apgrozījums iepriekšējo trīs gadu laikā  nav mazāks par 2 000 000 euro (divi miljoni euro)  gadā.
Ja pretendenta komercdarbības laiks ir īsāks par  trīs gadiem, tad vidējais gada  finanšu apgrozījums kopš tā dibināšanas nav mazāks par 2  000 000  euro (divi miljoni euro)  gadā.
Piegādātāju apvienības gadījumā apvienības dalībnieku kopējā vidējā gada neto apgrozījuma summa iepriekšējo trīs gadu laikā nav mazāka par 2 000 000 euro (diviem miljoniem euro) gadā.
	Jāiesniedz gadu pārskatu peļņas vai zaudējuma aprēķina (PZA) kopijas.
Pretendentam, kura komercdarbības  ilgums ir mazāks par trīs gadiem, ir jāiesniedz dokumenti (PZA kopijas vai citi dokumenti) par attiecīgo tā darbības periodu
Ārvalstīs reģistrētam Pretendentam, tā piedāvājuma pielikumā jāpievieno atbilstoši sagatavots, apstiprināts un attiecīgās valsts kompetentajā institūcijā izsniegts dokuments par tā iepriekšējo trīs gadu finanšu apgrozījumu. Ja Pretendents ir dibināts vēlāk, informāciju par finanšu apgrozījumu (neto apgrozījumu) no tā dibināšanas dienas. 


	15.1.2.
	Pretendenta un personu, uz kuru saimnieciskajām un finansiālajām iespējām pretendents balstās, likviditātes koeficients 2023.gadā ir lielāks vai vienāds > par 1.00  un tiem ir pozitīvs pašu kapitāls.
	Pretendenta apliecinājums par to, ka Pretendenta un personu, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par iepirkuma līguma izpildi, likviditātes koeficients 2023.gadā ir ≥ 1,0 un tiem ir pozitīvs pašu kapitāls.


15.2. Tehniskās un profesionālās spējas 

	15.2.1.
	Pretendents iepriekšējo trīs gadu laikā (2021.-2023.) un 2024. gadā līdz piedāvājumu iesniegšanas termiņa beigām ir izpildījis vismaz divus līgumus dārzkopības pakalpojumu sniegšanā (parku apsaimniekošanā un/vai apstādījumu kopšanā un stādu audzēšanā) ne mazāk kā 150 ha platībā publiskā telpā pilsētās. Kopējā izpildīto līgumu vērtība nav mazāka kā 2 000 000 euro (divi miljoni euro)  bez PVN. 
Ja piedāvājumu iesniedz piegādātāju apvienība, prasību attiecībā uz profesionālām un tehniskajām spējām var izpildīt kāds no piegādātāju apvienības dalībniekiem vai visi kopā.
	Pretendentam piedāvājumā jāpievieno aizpildīts Nolikuma 4.pielikums “Informācija par Pretendenta profesionālo pieredzi iepriekšējo 3 (trīs) gadu laikā”.
Jāpievieno pasūtītāja  atsauksmes, PN akti vai citi dokumenti, kas apliecina minēto līgumu izpildi. 

	15.2.2.
	Pretendents ir ieviesis darbu izpildes kvalitātes nodrošināšanas sistēmas, kuras atbilstoši Eiropas standartiem apstiprinājušas normatīvajos aktos noteiktajā kārtībā akreditētas institūcijas.
	Eiropas Savienības dalībvalsts normatīvajos aktos noteiktajā kārtībā akreditētas institūcijas izdots sertifikāts, kas apliecina pretendenta atbilstību noteiktiem kvalitātes nodrošināšanas standartiem.
Ja pretendentam no tā neatkarīgu iemeslu dēļ nebija iespējams šādu sertifikātu iegūt līdz piedāvājuma iesniegšanas dienai, tad pretendents iesniedz citus pierādījumus par līdzvērtīgu kvalitātes nodrošināšanas pasākumu veikšanu un pierāda, ka piedāvātie kvalitātes nodrošināšanas pasākumi atbilst pasūtītāja prasībām.

	15.2.3.
	Pretendenta darbība atbilst vides vadības standartiem vai vides vadības sistēmām.
	Eiropas Savienības dalībvalsts normatīvajos aktos noteiktajā kārtībā akreditētas institūcijas izdots sertifikāts par pretendenta atbilstību vides vadības standartiem vai vides vadības sistēmām.
Ja pretendentam no tā neatkarīgu iemeslu dēļ nebija iespējams šādu sertifikātu iegūt līdz piedāvājuma iesniegšanas dienai, tad pretendents iesniedz citus pierādījumus par līdzvērtīgiem pasākumiem, kas būtu jānodrošina saskaņā ar pasūtītāja prasīto vides vadības sistēmu vai standartu.























